***Csanytelek Község Önkormányzata Csanytelek Község Önkormányzata***





***Polgármesterétől J e g y z ő j é t ő l***

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/792-1/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. májusi ülésére**

**Tárgy:** *Alsó- Tisza-menti Többcélú Óvodák és Mini Bölcsődék Csanyteleki Óvoda és Mini Bölcsőde 4. óvodai csoport indítása 2022/2023. nevelési évben tárgyú előterjesztés véleményezése*

**Tisztelt Képviselő-testület!**

Tájékoztatjuk Önöket arról, hogy az Alsó- Tisza-menti Önkormányzati Társulás Társulási Megállapodás V. fejezete 12. d) pontja értelmében, a *nevelési intézmény székhely települése képviselő-testülete előzetes véleményezési jogkörrel bír az adott nevelési évben indítandó csoportok számát illetően.*

A tárgyban kiadott és az Alsó- Tisza-menti Önkormányzati Társulás Társulási Tanácsa elé benyújtott előterjesztésben behivatkozott központi jogszabályba foglaltak lehetőséget teremtenek az intézmény fenntartója számára az adott nevelési évben, (esetünkben 2022/2023. nevelési évben) indítható csoportra vonatkozóan döntés meghozatalára.

A jelenlegi létszámadatok ismeretében minden érv amellett szól, hogy szükség van a 4. óvodai csoport beindítására, melynek költségeit a központi költségvetésből feladat-finanszírozás címén le tudjuk hívni, ami így nem terheli meg önkormányzatunk idei évi költségvetését.

**Tisztelt Képviselő-testület!**

Indítványozzuk a tárgyi előterjesztés és annak határozati javaslatában foglaltak megvitatását és változtatás nélküli elfogadását.

C s a n y t e l e k, 2022. május 23.

Tisztelettel:

……………………………….. …………………………………

Erhard Gyula polgármester Kató Pálné jegyző

**…/2022. (V. . .) Ökt határozat**

**Tárgy:** *Alsó- Tisza-menti Többcélú Óvodák és Mini Bölcsődék Csanyteleki Óvoda és Mini Bölcsőde 4. óvodai csoport indítása 2022/2023. nevelési évben tárgyú előterjesztés véleményezése*

**H a t á r o z a t i javaslat**

Csanytelek Község Önkormányzata Képviselő-testülete előzetesen megtárgyalta a tárgyi napirendi pontban benyújtott előterjesztésben foglaltakat az Alsó- Tisza-menti Önkormányzati Társulás Társulási Megállapodása V. fejezete 12/d) pontjában számára biztosított jogalapon. A Képviselő-testülete elfogadta a tárgyi előterjesztésben írtakat, melynek képviseletére felhatalmazta a település polgármesterét a Társulás Társulási Tanácsa döntéshozatalakor.

Határozatról értesítést kap:

* Képviselő-testület Tagjai (Helyben)
* Társulási Tanács Elnöke (Helyben)
* Csanytelek Község Önkormányzata Jegyzője és általa
* Tóth Józsefné Adó- és Pénzügyi Iroda Vezetője
* Szabóné Pálinkás Györgyi az Alsó- Tisza-menti Többcélú Óvodák és Mini Bölcsődék Vezetője (Felgyő)
* Irattár