



**Csanytelek Község Önkormányzata Csanytelek Község Önkormányzata**

Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/593-2/2022.

**E l ő t e r j e s z t é s**

**Csanytelek Község Önkormányzata Képviselő-testülete**

**2022. májusi ülésére**

**Tárgy:** *Házi orvosi, házi gyermekorvosi központi orvosi ügyelet ellátásához nyújtott önkormányzati támogatás összegének*

*megemelésére irányuló feladat-ellátási/átvállalási szerződés jóváhagyása*

**Tisztelt Képviselő-testület!**

Emlékeztetjük Önöket arra, hogy a Csongrád városban működő *Dr. Szarka Ödön Egyesített Egészségügyi és Szociális Intézmény Vezetőjével* (a továbbiakban: intézményvezető) több év óta folyamatos a feladatátadási/átvállalási szerződés szerinti együttműködés, melyet eddig általában évente történő felülvizsgálat után módosult a feladatellátáshoz önkormányzatunk adott évi költségvetési terhére való támogatás nyújtása.

2015. decemberében megkötött szerződés értelmében havonta 53.000.- Ft támogatás,

2016. decemberében megkötött szerződés értelmében havonta 160.448.- Ft támogatás, évente (2017.-2022. évek alatt)évente 1.925.376.- Ft véglegesen átadott pénzbeli kiegészítő támogatás nyújtása folyik.

Az intézményvezető által tárgyban benyújtott dokumentumokkal alátámasztott megkeresésében a fenti támogatás összegének *50 %-kal való emelését*  kezdeményezte, visszamenőleg 2022. január 1. napjától. Ezeket a dokumentumokat a tárgyi előterjesztéshez csatoljuk.

Az önkormányzat idei évi költségvetésében nincs betervezett pénzügyi forrás a központi orvosi ügyelet díj támogatása jogcímén, abban az eddigi folyósítás támogatási összege szerepel. Olyan szabad, kötelezettséggel nem terhelt anyagi forrás viszont a pénzmaradvány felosztása napirendi pontnál szerepel 960.000.- Ft összeggel, amely havonta több mint 80.000.- Ft-tal emeli meg a támogatás összegét, amely éves összege közel van az 1 millió Ft-hoz.

Az kétségtelen, hogy 5 év óta eltelt időszak alatt olyan árváltozások következtek be, amelynek plusz terhét az intézmény fenntartója (Csongrád Városi Önkormányzat) adott évi költségvetése viseli, amelyet a NEAK finanszírozás mellett egészít ki Felgyő, Tömörkény és Csanytelek Község Önkormányzata által havonta nyújtott kiegészítő támogatás.

Az önkormányzati kiegészítő támogatás folyósítása feltételeit *feladat-ellátási/átvállalási szerződésbe* foglalták a felek, melyet e napirendi ponthoz csatolunk, változtatás nélküli tartalommal, kivéve a támogatás összegére vonatkozó pontban írtakat.

**Tisztelt Képviselő-testület!**

Javasoljuk a tárgyi előterjesztés, ahhoz csatolt dokumentum és a tárgyi szerződésben foglaltak megvitatását, a döntéshozatal előtt a *Pénzügyi Ellenőrző, Foglalkoztatáspolitikai és Településfejlesztési Bizottság* tárgyban előzetesen meghozott javaslatában foglaltak figyelembe-vételét és az alábbi határozatba foglalását.

C s a n y t e l e k, 2022. május 10.

Tisztelettel:

…………………………………….. ………………………………….

Erhard Gyula polgármester Kató Pálné jegyző

**…/2022. (V. .. .) Ökt határozat**

**Tárgy:** *Házi orvosi, házi gyermekorvosi központi orvosi ügyelet ellátásához nyújtott önkormányzati támogatás összegének*

*megemelésére irányuló feladat-ellátási/átvállalási szerződés jóváhagyása*

**H a t á r o z a t i javaslat**

1. **Csanytelek Község Önkormányzata Képviselő-testülete**– a Pénzügyi Ellenőrző, Foglalkoztatáspolitikai és Településfejlesztési Bizottság előzetes támogató véleményét figyelembe-véve - megtárgyalta a tárgyi előterjesztésben foglaltakat és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában rögzített *egészségügyi alapellátás közfeladata teljesítése,* továbbá az egészségügyi alapellátásról szóló 2015. évi CXXIII. törvény 5. § (1) bekezdése szerinti feladatkörében eljárva, az általa 17/2016. (II. 26.) Ökt határozattal jóváhagyott határozatához csatolt *feladat-ellátási/átvállalási szerződés 4. pontjában szabályozott, a*  *központi orvosi ügyelet* működési célú *támogatása címén*  *megállapodott havi*  *79.500,- Ft összegű kiegészítő támogatást havi 160.448,- Ft összegre módosította 2017. január 01-től azzal, hogy a tárgyi szerződés többi pontja változtatás nélkül hatályban maradt.* Ez a támogatási összeg e határozat 2. pontja szerint módosul, ezen határozathoz 1. mellékletként csatolt, módosítással egységes szerkezetbe foglaltak szerint.
2. A Képviselő-testület a határozat 1. pontja szerinti támogatás módosításából eredő, 2022. 01. 01. napjától jelentkező költségtöbbletének **960.000.- Ft** (azaz: Kilencszázhatvanezer forint), havi 80.000.- Ft pénzügyi forrás fedezetét az önkormányzat és az önkormányzati hivatal 2021. évi költségvetése kötelezettségekkel nem terhelt szabad pénzmaradványa terhére biztosítja.
3. A Képviselő-testület felhatalmazza Erhard Gyula polgármester urat a Csanytelek Község Önkormányzata Képviselő-testülete és a Dr. Szarka Ödön Egyesített Egészségügyi és Szociális Intézmény Vezetőjével az 1. pontban írt szerződés 3. módosítását tartalmazó, egységes szerkezetbe foglalt dokumentum aláírására, mellyel a 17/2016. (II. 26.) Ökt határozathoz 1. mellékletként csatolt szerződést hatályon kívül helyezi.

Végrehajtás határideje: azonnal, legkésőbb 2022. május 31.

Végrehajtásért felelős: Erhard Gyula polgármester, a szerződés aláírásáért

Beszámolás határideje: aláírást követő soros ülésen

1. A Képviselő-testület felkéri a település jegyzőjét, hogy e határozat 2.) pontjában vállalt kötelezettség önkormányzati előirányzata összegének megemeléséről gondoskodjon az önkormányzat és az önkormányzati hivatal 2022. évi önkormányzati költségvetési rendeletében való megjelenítéséről, fedezet biztosításáról.

Végrehajtás határideje: az önkormányzati rendelet benyújtása

Végrehajtásért felelős: Kató Pálné jegyző és általa

Tóth Józsefné Adó- és Pénzügyi Iroda Vezetője

Beszámolás határideje: az önkormányzati rendelet benyújtásakor

Határozatról értesítést kap:

* Bedő Tamás Csongrád Városi Önkormányzat Polgármestere (intézményfenntartóként)
* Tóth Irén a Dr. Szarka Ödön Egyesített Egészségügyi és Szociális Intézmény Vezetője (Csongrád)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó-és Pénzügyi Irodavezető
* Irattár