# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512, 06-20/314-2365 Email: jegyzo@csanytelek.hu***

# CS/661-3/2022.

**Á l t a l á n o s i n d o k o l á s**

**Csanytelek község közterületeinek elnevezéséről és a házszám-megállapításáról** szóló

önkormányzati rendelet-tervezethez

A Képviselő-testület határozathozatal nélkül elfogadta a tárgyi önkormányzati rendelet alkotására általam tett javaslatot, melyre az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (8) bekezdése rendelkezése a jegyzőt minden évben (munkaterv szerint) a hatályos önkormányzati rendeletek felülvizsgálatára kötelezi, melynek eleget téve *új önkormányzati rendelet alkotásának kezdeményezésével* teszek eleget. Befolyásolta a tárgyi önkormányzati rendelet kiadását

Az indokolásnak a Jat. 18. §-a értelmében be kell mutatni azokat a társadalmi, gazdasági, szakmai okokat és célokat, amelyek az adott szabályozás kiadását szükségessé teszik, valamint fontos kitétel az indokolás közzétételéről alkotott jegyzői vélemény nyilvánosságra hozatala.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet (a továbbiakban: IM rendelet) 20. §-a értelmében, az adott jogszabály tervezetéhez tartozó indokolást – a kivételektől eltekintve – a jogszabály kihirdetését követően közzé kell tenni a Nemzeti Jogszabálytárban.

Az IM rendelet 21. § a) pontja értelmében abban az esetben, amkor az adott jogszabályban jelentős társadalmi, gazdasági, költségvetési hatása, környezeti és egészségi következménye, adminisztratív terhet befolyásoló *hatása nem mutatható ki, akkor* ***nem kell közzétenni*** az indokolást.Tekintettel arra, hogy a **tárgyban** **kiadott jogszabály** **tartalma a település lakossága előtt nem ismert**, jogokat eredeztet és kötelezettséget ró a település lakossága érintett részére, *ezért* ***szükségesnek tartom e tárgyi indokolásban foglaltak közzétételét.***

**R é s z l e t e s i n d o k o l á s**

**a Bevezető részhez**

A rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást adnak az önkormányzati rendelet megalkotására* a Magyarország helyi önkormányzatairól szóló 2011. évi CVXXXIX. törvény 143. § (3) bekezdésében kapott felhatalmazás alapján származékos jogalkotói hatáskör feltüntetését, másrészt *a jogalkotás módját,* az Mötv. 13. § (1) bekezdés 3. pontjára, a 51. § (5) bekezdésére való hivatkozást, továbbá az Alaptörvény 32. cikk (1) bekezdése a) pontját, valamint az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdése b) pontjában feladatkörében eljárni jogosított *Ügyrendi Bizottság* és a 24. § (3) bekezdése e) pontja et) alpontja szerinti *véleményének kikérése kötelezettségének teljesítését* foglalja magába, betartvaaz IRM rendelet 55. § (5) bekezdésében és az 58. § (1) bekezdésében írtakat.

1. **§**

Ez a szakasz a település közterületeinek elnevezési szabályait foglalja magában. A közterületek elnevezése rendje szerinti az utcákat egymástól névtáblákon feltüntetett nevek különböztetik meg, melyet kihelyezésétől számítva legalább 15 évi fenn kell tartani, azt a névadó önkormányzat testülete sem jogosult megváltoztatni. Ebben a szakaszban ad jogot az utca elnevezésére jogosítottak körének meghatározatában, a közérthető, magyar nyelvű név alkalmazási körének feltüntetésével. Rögzíti a rendelet ezen szakasza, hogy a mezőgazdasági dűlőutakat nem kell névvel ellátni. A jogalkotó a tárgyi rendelet kihirdetését az önkormányzati szervezeti és működési szabályzatban rögzített szokásos módon rendeli el.

**2. §**

A magánutak elnevezésének szabályait foglalja magába. Lényege, hogy a magánút tulajdonosa kérelmére, vagy a Képviselő-testület hivatalból eljárva adhat nevet az adott közterületnek, ami nem kötelező eleme az eljárásnak.

**3. §**

A közterületeken elhelyezett névtáblák kihelyezésének szabályát öleli fel. A névtábla helyét az adott utca mindkét sorokházán, annak hiányában kerítésen, vagy tartóoszlopon határozza meg. Pontosan kijelöli ez a szakasz az új tábla és a régi tábla egymáshoz való viszonyítását, elhelyezését. Tartalmazza a névtábla azonosító adatait, melyet e tárgyi rendelet 1. függelékeként rendel csatolni annak érdekében, hogy új tábla legyártásakor azonos méretek kialakítására kerüljön sor, melynek célja, az egységes településkép megjelenítése. A névtábla kihelyezés feladatát a Csanyteleki Polgármesteri Hivatal által foglalkoztatott személyekre bízza, költsége fedezeteként pedig az önkormányzat adott évi költségvetését jelöli meg. A névtáblát viselő lakóház tulajdonosa kötelezettségei közé sorolja a névtábla kihelyezése, esetleges cseréje, karbantartása ellenszolgáltatás nélküli tűrését.

**4. §**

Az adott névtáblával ellátott közterület (utca) *házszámozása* szabályait foglalja magába. Meghatározza a házszám legyártása, kihelyezése, esetleges cserére, karbantartása jegyezében a Csanyteleki Polgármesteri Hivatal feladatát, annak költségei viselésére kötelezett önkormányzat költségvetését nevesítve. A házszámtábla helyeként az utca baloldalát a páros, jobboldalát a páratlan számozást jelöli meg, 1., illetve 2. folyamatos sorszámozással, míg az egy oldalas utca esetén 1. sorszámmal az utca végéig tartó számozással. A házszámtáblát az utcafront házfalán kell elhelyezni és folyamatosan ott tartani. A házszámtábla cseréje esetén az új és régi tábla elhelyezése megegyezik a névtábla kihelyezése szabályaival, azzal a kivétellel, hogy a már meglévő házszámot át kell helyezni a lakóház kerítésére. A házszámtábla kihelyezését a lakóház tulajdonosa köteles tűrni és gondoskodni a házszámtábla folyamatos tisztántartásáról. Fontos kitétel e szakaszban, hogy az abban szereplő kötelezettségek e rendelet hatályba lépését követően bekövetkezett változások esetében alkalmazandó feladat, tehát nem kell a település eddig kialakult egészét átformálni, új házszámtáblák kihelyezését elrendelni. Ennek gyakorlati megfontolás az oka, ugyanakkor jogi értelemben érthető, hogy egy adott jogszabálynak nincs visszaható hatálya, azt a hatályba lépése napjától kell és lehet alkalmazni.

**5. §**

A hatályba léptető rendelkezés értelmében e tárgyi rendelet 2022. június 1. napján lép hatályba. Az elvárt kellő idő így is megtartható, tekintettel arra, hogy a település lakosságának nem kell felkészülési idő a rendeletben foglaltak befogadásához. Ennek egyik oka, hogy a településképi rendeletben foglaltakhoz igazodóan már megtörtént a település minden közterületén a névtáblák kihelyezése, a másik ok pedig a házszámtáblák egységes megjelenítése érdekében nem a lakosra, hanem az önkormányzat testülete hivatalára vonatkozóan hoz rendelkezéseket. A rendelet-tervezet megismerhetősége a Polgármesteri Hivatalban történt hirdetményként való közzétételével biztosított volt, viszont a lakosság köréből érdeklődés nem mutatkozott.

Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a havonta megjelenő Csanyi Hírmondóban kap jegyzői tájékoztatást az önkormányzati rendelet tartalmáról és hatályba lépéséről. Ezt a szakaszt követően kapott helyet a *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2022. május 4.

………………………………………….

Kató Pálné jegyző