# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06-20/314-2365 Email: jegyzo@csanytelek.hu***

CS/661-1/2022.

**E l ő t e r j e s z t é s**

**Csanytelek Község Önkormányzata Képviselő-testülete**

**2022. májusi ülésére**

**Tárgy:** *Csanytelek község közterületeinek elnevezéséről és a házszám-megállapításról szóló önkormányzati rendelet alkotásának kezdeményezése*

**Tisztelt Képviselő-testület!**

Tájékoztatom Önöket arról, hogy a Magyarország helyi önkormányzatairól szóló 2011. évi CVXXXIX. törvény (a továbbiakban: Mötv.) 8. § b) pontja szabályozza a helyi közösség tagjai önkormányzás tagjaként viselt kötelezettségei között *a közösségi együttélés szabályainak betartását és betartatását.* Az Mötv. 14/A. § (5) bekezdése értelmében *minden házszámmal ellátott épületen a tulajdonosnak fel kell tüntetnie a házszámot.* Az Mötv. 143. § (3) bekezdésében az önkormányzat képviselő-testülete felhatalmazást (ami egyben köteles) kapott arra, hogy *rendeletben állapítsa meg a házszám-megállapítás szabályait.*

Az önkormányzat szervezeti és működési szabályzatáról szóló 14/2015. (XI. 27.) önkormányzati rendelet (a továbbiakban: SZMSZ) 19. § (1) bekezdés d) pontjában kapott felhatalmazás alapján készítettem el és terjesztem be a tárgyi önkormányzati rendelet-tervezetet.

A központi cím regiszterről szóló központi jogszabály az egész ország területét lefedő, egységes, közteles címnyilvántartás, amelynek adatai pontosak. A cél az, hogy a különböző nyilvántartásokban lévő címadatoknak meg kell egyeznie a KCR adataival. Ez a folyamat közel 10 éve zajlik, melynek végrehajtásával a település jegyzője kell hogy megbirkózzon minden településen.

Sajnos településünkön a külterületei és belterületi elosztása, földrajzi elhelyezkedése, a helyi építésügyi hatóság évtizeden át tartó rossz gyakorlata következtében olyan házszámozás ment végbe, amely rendkívüli élethelyzetek sorát eredményezi. Ilyen az azonos házszámok esete, amely kényszerűségből a perjel és a)-b) stb. ponttal való jelöléssel időlegesen megoldást adott, de a hivatkozott központi jogszabály szerinti eljárás során már nem alkalmazható. Alapvető gond, hogy a településen egy adott utcában az építési engedélyezési eljárás során arra az ingatlanra szólóan adott ki házszámot a Községi Tanács Szakigazgatási Szerve, amely addig kiadott sorszám után következett és nem vette figyelembe a be nem épített ingatlanokat. Ennek köszönhetően az utca lakóházai véletlenszerűen kerülhetettek egymást követő sorrendiségű házszámozás alá. Az építési hatáskör gyakori változása, amely a Szentesi Járáshivatal, majd annak megszüntetésével Csongrád Város Önkormányzata Hivatal Építési Osztálya, ezt követően Csongrád-Csanád Megyei Kormányhivatal illetékes Főosztálya által történik, nem mozdították előre a településen lévő lakóingatlanok házszámozási helyzetét. Az adott ingatlan házszámát az építési hatóság határozza meg, amely az illetékes Földhivatal ingatlannyilvántartásába a tulajdonos adatai között szerepel, mellyel az ingatlan házszáma közhitelessé válva, annak ellenkezője bizonyításáig valósnak kell tekinteni.

A legfőbb problémát az okozza, amikor egy lakóingatlan vásárlása során az adásvételi szerződésben az ingatlan helyrajzi száma mellett az ingatlan házszáma feltüntetése a tulajdoni lappal megegyező adatok szerepelnek, amely nem egyezik a kialakult jelenlegi házszámozással. Amikor az új tulajdonos eleget akar tenni a lakóingatlanba való bejelentkezési kötelezettségének, lakcím változás jogcímén eljárást kezdeményez, akkor derül ki, hogy a lakcímnyilvántartás és az ingatlannyilvántartás házszámra vonatkozó adata nem egyezik, ami gyakorlatilag elsőkörben meghiúsítja az eredményezés hatósági eljárás lefolytatását. Ekkor belép a KCR eljárás, amely egy javítás feladásával korrigál, ami lehetővé teszi a megfelelő házszám feltüntetését és a bejelentkezést. A kérelemre, vagy hivatalból indult eljárás az Ákr. hatálya alá tartozik és a jegyző által kiadott határozattal zárul. Ez a könnyebbik eset.

Nehezebb a helyzet a *költözés nélküli lakcím változás esetén,* mert az

* egy speciális címkezelési államigazgatási eljárás, amely nem tartozik az Ákr. hatálya alá, nincs ügyfél, így senki nem jogosult az ügyféli jogok gyakorlására, kötelezettségek teljesítésére,
* a lakcím változás nem számít adatváltozásnak, ezért
* a lakóingatlan tulajdonosa nem tud élni a közszolgáltatók felé a házszám változása bejelentési kötelezettségével,
* a KCR jegyzői eljárás során az adatbázisba való bejegyzéshez képest nincs helyszíni bejárás, írásbeli döntés, határozat nem hozható, így értelemszerű, hogy nincs jogorvoslati eljárás sem, sőt panasz sem tehető.

**Tisztelt Képviselő-testület!**

A hosszabbnak tűnő bevezetőt azért tartottam szükségesnek a tárgyi önkormányzati rendelet-tervezet elé benyújtani, mert a tervezet értelmezéséhez azt nélkülözhetetlennek tartom. A tervezet a település névtábláira vonatkozó rendelkezése már a rendelet hatályba lépése előtt megvalósult, ott egyenlőre nincs feladat. A házszámtáblák esete már bonyolultabb, mert azt hozzá kell igazítani a településképről szóló hatályos önkormányzati rendeletben írtakkal. Ennek azért van jelentősége, mert az Alaptörvény 32. cikk (3) bekezdése értelmében, az önkormányzati nem lehet ellentétes más jogszabállyal. Nagy jelentőséggel bír a tervezetnek az a rendelkezése, amely kimondja, hogy e rendeletbe foglalt szabályokat a már kialakult viszonyokra nem, csak a rendelet hatályba lépését követően végbemenő eljárásokra kell alkalmazni. Ez nemcsak az érintett lakóingatlan tulajdonosának és a lakóingatlanban bejelentett lakcímmel rendelkezőknek, hanem az eljárásban érintett hivatalon túl, az illetékes Kormányhivatalnak, az illetékes Földhivatalnak óriási logisztikai feladatot és azon túli eljárások sorát hozza, nem szólva olyan közszolgáltatási feladatot ellátókról, mint a rendőrség, a katasztrófavédelem, a mentőszolgálat, a postai kézbesítés, a háziorvos, oktatási- nevelési intézmények és még sorolhatnám, ahol feladat ellátását a házfalon 1 évig fennhagyott régi, érvénytelenített házszám és az új házszám együttes jelenléte, akár KCR eljárással, akár más módon megy végbe az eljárás, segíti mindenki eligazodását és a nyilvántartások adatainak valósághűségét.

A hatályos SZMSZ 19. § (5)-(6) bekezdésében írt jegyzői kötelezettségemnek és a település lakossága számára nyújtott tájékoztatási feladatnak is eleget-téve rögzítem, hogy a tárgyi önkormányzati rendelet-tervezet szövegének kifüggesztése a hivatal hirdetőtábláján 2022. május 5. napján megtörtént és az 5 napos lakossági véleményezési határidő letelte után megállapítottam, hogy a tárgyi önkormányzati rendelet-tervezethez *a lakosság köréből nem érkezett javaslat.*

A fenti jogszabályi rendelkezésekre való hivatkozással, az SZMSZ 23. § (4) b) pontja szerint véleményt formálni jogosított Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének kikérésével nyújtom be a tárgyi rendelet-tervezetet annak jóváhagyása céljára a Képviselő-testület számára.

A fentiekre alapozva az *önkormányzati rendelet hatályba léptetését annak kihirdetését követően, 2022. június 01. napjával* kezdeményezem. A kellő idő rendelkezésre állása biztosított azáltal, hogy a rendeletbe foglalt jog érvényesítése nem tartalmaz változást, így nincs szükség felkészülési idő hagyására.

**Tisztelt Képviselő-testület!**

Indítványozom a Jat. 16. § szerinti tárgyi rendelet-tervezet, az ahhoz a Jat. 17. §-a alapján általam elkészített előzetes hatásvizsgálat és a 18. § szerinti általános és részletes indokolás, a Képviselő-testület két Bizottsága előzetes véleményének ismeretében való tárgyalását és változtatás nélküli elfogadásával új önkormányzati rendelet alkotását az SZMSZ eljárásrendje szerint.

C s a n y t e l e k, 2022. május 4.

Tisztelettel:

…………………………………

Kató Pálné jegyző