**FELADATÁTADÁSI - ÁTVÁLLALÁSI SZERZŐDÉS**

**3. módosítása, módosítást magába foglaló egységes szerkezetben**

amely létrejött egyrészről

**Csanytelek Község Önkormányzata Képviselő-testülete** (6647 Csanytelek, Volentér János tér 2.) - képviseli: **Erhard Gyula polgármester** – (a továbbiakban: Feladatátadó)

másrészről

**Dr. Szarka Ödön Egyesített Egészségügyi és Szociális Intézmény** (6640 Csongrád, Gyöngyvirág u. 5. sz.) - képviseli:  **Tóth Irén intézményvezető** – (a továbbiakban: Feladatellátó) a két fél együtt: szerződő felek

között az alulírott napon és helyen az alábbi feltételek szerint:

1. A szerződő felek *szerződés céljaként* ezen szerződés hatályba lépésekor hatályos jogszabályok alapján finanszírozott, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, az egészségügyi alapellátásról szóló 2015. évi CXXIII. törvény 5. § (1) bekezdése szerinti egészségügyi alapellátás háziorvosi, házi gyermekorvosi és fogorvosi *központi orvosi ügyeleti feladatok* (a továbbiakban: központi orvosi ügyelet) ellátása – hatályos vonatkozó jogszabályokban rögzítetteknek megfelelő - biztosítását tekintik.
2. A Feladatátadó átadja, a Feladatátvevő átvállalja a **Csanytelek Község Önkormányzata közigazgatási területén élő lakosság** *egészségügyi alapellátása keretében a háziorvosi, a házi gyermekorvosi és a fogorvosi központi orvosi ügyelet komplex szervezését, működtetését, a feladat jogszerű ellátását az önkormányzat hatályos vonatkozó rendelete szerint.*
3. Rögzítik a szerződő felek, hogy az egészségügyi alapellátás központi orvosi ügyeleti feladata végzéséért járó egészségbiztosítási finanszírozás teljes összege a Feladatátvevőt illeti, melyet kizárólag ezen feladatra használhat fel. A Feladatátadó hozzájárul ahhoz, hogy Feladatátvevő jelen Feladatátadás/átvállalási szerződés alapján az illetékes szervvel közvetlenül finanszírozási szerződést kössön az 1.) pontban felsorolt feladatokra vonatkozóan.
4. Megegyeznek a szerződő felek abban, hogy a Feladatátadó a Feladatátvevő számára a *központi orvosi ügyelet ellátásához havonta 240.448.- Ft* (azaz: kettőszáznegyvenezer-négyszáznegyvennyolc forint) véglegesen átadott pénzügyi támogatást nyújt, mely összeget a Feladatátadó a Feladatátvevő bankszámlájára a tárgyhónapot követő hónap 10. napjáig utalja át. A 2022. 01.01-2022. 06.30. időszak alatti támogatást egyösszegben 2022. június 10. napjáig utalja át a hivatal. A támogatás összege módosulása kezdő időpontja 2022. január 01. napja és határozatlan időszakra szól.
5. Rögzítik a szerződő felek, hogy a Feladatátvevő részére a központi orvosi ügyelet jelenlegi használatában lévő, (ezen szerződés 1. mellékletébe foglalt leltár szerinti tárgyi eszközök) térítésmentes használata a Feladatátvevő részére, jelen szerződés időtartamára a Csongrád, József A. u. 1. sz. alatt biztosított.
6. A szerződő felek kinyilvánítják, hogy amennyiben a tárgyi feladat finanszírozása, továbbá e szerződés 4.) pontja szerint a Feladatátadó havi anyagi támogatása nem fedezné a központi orvosi ügyelet feladat ellátása kapcsán felmerülő költségeket, a Feladatátadó a soron következő képviselő-testületi ülésén hozott döntésével gondoskodik a központi orvosi ügyeleti feladat zavartalan ellátásának – lakosság arányos - anyagi forrása biztosításáról az önkormányzat éves költségvetése saját bevétele terhére.
7. A Feladatátvevő feladatai magas szintű ellátásához a Feladatátadó biztosítja a hatályos jogszabályokban előírt, a működéséhez szükséges 100.000.-Ft beszerzési értéket meghaladó tárgyi feltételeket a központi orvosi ügyeletnek helyet adó rendelőben és az ügyeleti gépkocsiban egyaránt. A Feladatátvevő viseli a tárgyi eszközök fenntartásával, működtetésével összefüggő költségeket, valamint biztosítja a feladat ellátásához szükséges 100.000.-Ft beszerzési értéket meg nem haladó tárgyi feltételeket is.
8. Megegyeznek a szerződő felek abban, hogy a központi orvosi ügyelet ellátási ideje: a hét minden *hétköznapján du. 15 órától másnap reggel 07 áráig, minden hétvégén és ünnepnap reggel 07 órától másnap 07 óráig tart.*
9. A Feladatátvevő kötelezi magát arra, hogy a központi orvosi ügyeleti szolgáltatást a mindenkori hatályos vonatkozó jogszabályokban előírt érvényes szolgáltatói nyilvántartásban rögzítettek birtokában és az abban foglaltak betartásával folyamatosan biztosítja teljes felelősségvállalás mellett.
10. A Feladatátvevő vállalja, hogy tevékenységéről az előírt nyilvántartásokat naprakészen vezeti, abból adatokat, információkat szolgáltat az NEAK, NAV, Tisztiorvosi Szolgálat és más illetékes egészségügyi szervek, hatóságok felé.
11. A szerződő felek az alábbiakban rögzítik a központi orvosi ügyeleti feladatellátásból eredő feladatok, szolgáltatások rendjét:
12. e szerződésben szereplő településen élők számára a központi háziorvosi, házi gyermekorvosi és fogorvosi ügyeleti feladatok elvárt szakmai színvonalon való ellátásának biztosítása,
13. a „diszpécserszolgálat” önálló működtetése vagy az OMSZ közreműködésével való ellátása,
14. a központi orvosi ügyeletben résztvevő *szakmai személyzet foglalkoztatása*, részükre az ügyeleti beosztás meghatározása, számukra munkabér, vagy megbízási díj fizetése, a szükséges védőeszközök biztosítása,
15. a központi orvosi ügyelet feladat-ellátásához rendelt *gépkocsi üzemeltetése*, az üzemeltetéssel és fenntartással járó költségek fedezése saját költségvetés terhére,
16. gyógyszerek, gyógyászati segédeszközök, egyszer használatos készlet pótlása, biztosítása,
17. az eszközök, műszerek javítása, pótlása,
18. az orvosi textília sterilizálása tisztítása,
19. a veszélyes hulladék elszállításáról való gondoskodás,
20. az adminisztratív feladatok végzése,
21. hétvégén, valamint munkaszüneti napokon, ügyeleti időben a háziorvosok, kezelőorvosok által előzetesen elrendelt sürgősségi injekciózás végzése,
22. a szolgálat működéséhez szükséges működőképes telekommunikáció biztosítása,
23. a feladat ellátásához szükséges eszközök karbantartása.
24. Tudomásul veszi a Feladatátvevő, hogy a központi orvosi ügyeleti feladat ellátásáról a Feladatátadó kérésére köteles írásban a Feladatátadónak beszámolni.
25. Megállapodnak a szerződő felek abban, hogy a szerződésből eredő vitás kérdéseket haladéktalanul megkezdett tárgyalások útján rendezik. Amennyiben ez nem vezet eredményre, úgy a jogvita eldöntésére a perértéktől függően, a Csongrádi Járásbíróság, illetve a Szegedi Törvényszék illetékességét tudomásul veszik.
26. Rögzítik a szerződő felek, hogy a tárgyban kiadott alapszerződés 2015. december 01-jétől kezdődő hatállyal, határozatlan időre jött létre, amely 2017. január 01. napjával módosult, melyet 2022. január 01. napjával tárgyi szerződéssel módosítanak a szerződő felek.
27. Megegyeznek a szerződő felek, hogy e szerződést bármelyik fél a másik félhez intézett ajánlott, tértivevényes levélben, indokolással és 90 napos felmondási idővel, a naptári év utolsó napjára mondhatja fel.
28. Rögzítik a szerződő felek, hogy súlyos szerződésszegés esetén *azonnali hatályú felmondásnak van helye*. Ellátási érdekre hivatkozva rendkívüli felmondás esetén a felek kikötik, hogy a felmondás ajánlott, tértivevényes levélben történő közlését követően e szerződés a 60. napon szűnik meg, továbbá helye van közös megegyezéssel történő szerződésbontásnak.
29. A jelen szerződésben nem szabályozott kérdésekben a mindenkori hatályos egészségügyi és társadalombiztosítási jogszabályok, továbbá a Polgári törvénykönyv vonatkozó rendelkezései az irányadók.
30. A szerződő felek e szerződést mint akaratukkal és szándékukkal mindenben megegyezőt saját kezű aláírásukkal hitelesítik, amely szerződés két eredeti példányban készült, melynek 1. eredeti példánya a Feladatátadót, 2. eredeti példánya a Feladatátvevőt illeti.

C s a n y t e l e k, 2022. május 27.

………………………………………. ……………………………………………

Erhard Gyula polgármester Tóth Irén intézményvezető

Feladatátadó Feladatátvállaló